**Referat fra møte i faggruppen for den kollektive oppreisningen 14. november 2023.**

**Tid:** 14. november klokken 11 til 15

**Sted:** Mølleparken 2 i Oslo og digitalt

**Til stede**: May-Lill Ljosdal, Lillan Støen og Lars Harstad (vikar for Monica Karlsen). Sergej Munkvold, Ingvild Larsen, Elin Maria Brattebø og Nils Johnny Nilsen deltok digitalt.

Til stede fra Kulturdirektoratet: Guri Langmyr Iochev, Gro Wærstad og Sissel Aune.

**Sak 1 Utlysning møteplasser**

Kulturdirektoratet presenterer veiledningen som ble gjennomført mellom august og søknadsfristen 18. oktober 2023.

I august ble det holdt et digitalt informasjonsmøte, og det er gjennomført i alt seks veiledningsmøter med aktuelle søkere. Det kom inn til sammen ti søknader til fristen, og på møtet oppsummerte Kulturdirektoratet hovedpunktene fra søknadene.

I 2023 vil det ha blitt brukt midler fra den oppsparte potten til språkprosjekter og forprosjekter til etablering av møteplasser, og Kulturdirektoratet redegjorde for status for potten nå. I løpet av januar vil Kulturdirektoratet sende ut forslag til bruk av de gjenstående midlene som faggruppen skal ta stilling til.

**Sak 2 Handlingsplan**

Kulturdirektoratet innledet om det nye utkastet til handlingsplan om var utsendt i forkant av møtet. Faggruppen delte seg deretter i to arbeidsgrupper som drøftet utkastet og vurderte de skisserte innsatsområdene.

Faggruppens mente at Kulturdirektoratet i perioden 2023-26 bør legge mest vekt på disse tre innsatsområdene:

Faggruppen mener at Kulturdirektoratet bør prioritere å se på medvirkningsløsninger og arbeide med å få på plass et konkret rammeverk for hvordan involvering skal skje.

* Det er stort behov for veiledning til søkere dersom at ordningen skal nå bredt ut til romanifolket/taterne. Faggruppen vektla at Kulturdirektoratet bør prioritere å bruke ressurser på informasjon, kommunikasjon og veiledning i alle faser av prosjektgjennomføringen.
* Kulturdirektoratet skal gjennomføre en kartlegging av romanifolket/taternes materielle og immaterielle kulturarv. Siden folkegruppen ikke var bofaste finnes det i dag få faste kulturminner, og mye av det som finnes er i ferd med å bli borte. Faggruppen mener derfor at det haster med å gjennomføre dette kartleggingsprosjektet, og Kulturdirektoratet bør prioritere å komme i gang med satsningen.

Faggruppen var opptatt av at det bør igangsettes en vurdering av forskriften for den kollektive oppreisningen. Gruppen mente også at det var viktig at Kulturdirektoratet deltar på seminarer og konferanser som omhandler romani/tater - feltet.

I løpet av januar vil Kulturdirektoratet sende ut oppdatert handlingsplan for 2023-2026 og notat med års-hjul for 2024, og begge notatene skal reflektere faggruppens innspill.

**Eventuelt**

Faggruppen ba om informasjon om hva som er avsatt av midler til administrasjon av den kollektive oppreisningen. Kulturdirektoratet redegjorde for at det avsatt kr. 150 000 til det, og i tillegg går det kr. 50 000 til administrasjon av faggruppen.